SIASA ZA MIGAWANYIKO NA ATHARI YAKE KWA NCHI
Siasa ni mojawapo ya gezo kuu la nchi inayoathiri ukuaji au kudidimia kwa nchi kiuchumi na kimaendeleo. Siasa za migawanyiko inatuathiri sana kama nchi na kulemaza ukuaji  na ufanisi wa nchi yetu. Siasa kwa ujumla inatugusa katika kila nyenzo. Hakuna mahali popote nchini ambapo siasa hazijafika na kutekeleza  athari zake.
Kwanza, siasa za migawanyiko zimetuathiri mno kwa kukuza chuki na uadui miongoni mwetu. Wanasiasa ambao huwania kutuongoza ndio mstari  mbele katika kutugawanya. Tunapata wanasiasa  wengine wanahamasisha wananchi kumpigia kura mtu fulani tuseme kwa sababu ya jinsia au chuki aliyonayo kwa wenzake. Chuki inapojengwa hukuza uadui miongoni mwao. Uadui huu unaweza zushia kutoelewana na kuzua vita. Watu wanapopigana kwa sababu ya kugawanywa na wanasiasa  hujiumiza wao wenyewe kwa wenyewe.
Pili, siasa za mgawanyiko zimefanya maendeleo nchini kulemaa. Hii ni kwa kuwa viongozi wanapochaguliwa huwagawa watu wake na kuamua kuwasaidia wao pekeyao. Hii hufanya watu kuchukia kiongozi yule kwa vile hawasaidii kimaendeleo . Waliogawanywa pale huwa wanakabiliwa na lindi la umaskini. Umaskini vilevile huathiri nchi yetu mno kwa vile hupunguza uwezo wa nchi kujitegemea na pia hukuza kuwepo kwa aina tofauti tofauti ya matabaka.
Tatu, siasa za mgawanyiko imeathiri amani ya nchi na pia kuifanya mahali pasikuze biashara na uwezo wa mwananchi kuishi vyema kwa amani na upendo. Migawanyiko hufanya watu kadhaa wenye nchi kujiunga au kuyaunda makundi ya kuwavamia na kuwavuruga wananchi. Makundi haya huvamia wananchi wazalendo ma kuvuruga amani yao. Wao huenda na kuvamia basi na kuwaua watu,kuvamia hoteli na viwanda vikubwa vya kufanyia biashara. Jambo hili husababisha uharibifu wa mali. Wanapofanya hivi, waekaji hazina kutoka ng’ambo huhofia kuwekeza katika nchi yetu kwa hofu ya kuvamiwa na vitu vyao kuharibiwa.

Siasa za migawanyiko inafaa ipingwe mara moja kwa vile pia inafanya nchi yetu isiwe na umoja. Wanasiasa wanapogawa wananchi katika tabaka ,kabila, jinsia na hata rangi hutawanya umoja wa nchi. Nchi inapokosa amani  kwa sababu ya kugawanywa kwa ajili ya siasa huleta vita. Vita bila shaka inapotokea wananchi huathirika sana. Watu huweza kuumiza wenzao na hata kuwaua wenzao. Wanaoumizwa wanaweza baki vilema na kufanya kutegemea wachache walio vyema.

Migawanyiko ya siasa inayofanya watu kuuwana ni hatari mno. Hii hupunguza idadi ya wananchi kwa ujumla. Wananchi wanauliwa na basi kupungua kwa idadi ya wananchi, na kisha kupunguka kwa  maendeleo ya nchi. Wachache waliobaki hubaki kwa maumivu na simanzi. Hii ni kwa sababu pengine wapendwa wao wameangamizwa kwa vita zilizotokea.

Siasa za mgawanyiko pia hukuza uongozi mbaya wa nchi. Nchi inapoongozwa vibaya huwaumiza  wananchi vibaya. Mfano ni kuwa kama kiongozi yule hawapendi watu wenye mahali fulani kwa kuwa vile walimtenga ai aliwatenga  kisiasa anaweza lipiza kisasi. Anaweza kosa kuendeleza maendeleo katika eneo hilo au pia awanyime watu wenye eneo hilo kazi. Hii ni athari kubwa kwa nchi kwa kuwa inwaeza zushia vurugu katika eneo hilo.

Siasa za mgawanyiko zinaweza pia kuifanya nchi kumchagua kiongozi asiyefaa. Kiongozi huyu anaweza tumia rasilimali ya nchi vibaya ili ajinufaishe yeye mwenyewe. Anaweza pia wanyima wananchi haki zao. Ama kweli siasa za mgawanyiko zina athari kubwa nchini na zinafaa kukashifiwa kwa ukali na umoja.


Question: Nani huwa katika mstari mbele kutugawanya
Answer: wanasiasa